Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: értelmezésnek, illetve eltérő joggyakorlat kialakításának lehetősége különösen akkor, ha abból a hátrányos megkülönböztetés tilalmának megsértésére nyílhat alkalom. Ezért alkotmányos visszásságot okozott a 33/1997. (XI. 12.) MKM rendelet
Paragraph Index: 62

értelmezésnek, illetve eltérő joggyakorlat kialakításának lehetősége különösen akkor, ha abból a hátrányos megkülönböztetés tilalmának megsértésére nyílhat alkalom. Ezért alkotmányos visszásságot okozott a 33/1997. (XI. 12.) MKM rendelet szövegezése, amely nem egyértelműen rendezte a tudományos fokozattal rendelkező vezető oktatók központi pótlékát (OBH 10358/1997). Az állampolgárság megszerzését elemző átfogó vizsgálat több olyan alkotmányos visszásságot tárt fel, amely a jogbiztonságot érintette. Így például az állampolgársági vizsgára kötelezése olyan személyeknek, akik nyilvánvalóan a kívánt ismeretek birtokában vannak, mert magyar egyetemet, magyar nyelven végeztek, nem egyeztethető össze a vizsga céljával, illetve a jogállamisággal. Ez sértheti az emberi méltóságot, továbbá diszkriminációra ad lehetőséget. A jogbiztonság alkotmányos követelménye az is, hogy a vizsga szabályait, a kérelmek előkészítésében részt vevő szervek listáját és egyes eljárási kérdéseket jogszabályi szinten fogalmazzák meg. A Belügyminisztérium gyakorlatát joggal kifogásolta az országgyűlési biztos akkor, amikor megállapította, hogy az

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes